Maria Grazia Lombardi, bolj znana kot Lella Lombardi, je pokojna italijanska dirkačica Formule 1. Debitirala je v sezoni 1974, toda na edino dirko na kateri je dobila priložnost, Veliko nagrada Veliko Britanije, se ni uspela kvalificirati. Na Veliki nagradi Španije v naslednji sezoni 1975 je osvojila šesto mesto, kar je edina uvrstitev v točke ženske na prvenstvenih dirkah v zgodovini Formule 1. Ker je bila dirka predčasno prekinjena je sicer dobila pol točke. V isti sezoni je bila tudi na Veliki nagradi Nemčije blizu uvrstitvi v točke, saj je dirko končala na sedmem mestu. Po štirih dirkah v sezoni 1976 se je upokojila. Leta 1992 je umrla za rakom.